**Projektas**

**PLUNGĖS RAJONO SAVIVALDYBĖS
TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO PRIPAŽINIMO NETINKAMU (NEGALIMU) NAUDOTI IR SIŪLYMO JĮ PARDUOTI**

2019 m. spalio 31 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos civilinio kodekso 4.79 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 punktu ir 2 dalimi, 27 straipsnio 1 dalies 5 punktu,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 5 punktu bei atsižvelgdama į Plungės rajono savivaldybės administracijos Nereikalingų arba netinkamų (negalimų) naudoti nekilnojamojo turto ar kitų nekilnojamųjų daiktų apžiūros pažymą Nr. 2019-3, Plungės rajono savivaldybės taryba nusprendžia:

1. Pripažinti netinkamu (negalimu) naudoti Plungės rajono savivaldybei priklausantį nekilnojamąjį turtą (turto sąrašas – sprendimo priede).
2. Siūlyti pripažintą netinkamu Savivaldybei priklausantį sprendimo 1 punkto priede išvardytą nekilnojamąjį turtą pirmenybės teise pirkti bendraturtei Onai Skrimskienei už turto vertintojo nustatytą rinkos kainą, apskaičiuotą pagal LR turto ir verslo vertinimo pagrindų įstatymą.

3. Bendraturtei Onai Skrimskienei nepasinaudojus pirmenybės teise pirkti sprendimo 1 punkto priede išvardytą nekilnojamąjį turtą per vieną mėnesį nuo notaro pranešimo įteikimo dienos, jį įtraukti į Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašą.

|  |  |
| --- | --- |
| Savivaldybės meras  |  |

SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Turto skyriaus vedėja Živilė Bieliauskienė

Protokolo skyriaus kalbos tvarkytojas Algirdas Eidukaitis

Sprendimą rengė Turto skyriaus vyr. specialistė Neringa Žilienė

|  |
| --- |
| Plungės rajono savivaldybės tarybos 2019 m. spalio 31 d.  |
| sprendimo Nr. T1- priedas |
|  |

**NEKILNOJAMOJO TURTO, PRIPAŽĮSTAMO NETINKAMU (NEGALIMU) NAUDOTI, SĄRAŠAS**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Adresas ir pavadinimas** | **Žymėjimas** | **Bendras plotas, kv. m** | **Unikalus Nr.** | **Įsigijimo vertė, Eur** | **Likutinė vertė, Eur** |
| 1. | 12/22 dalis pastato-gyvenamojo namo, esančio Babrungo g. 29, Babrungo k., Babrungo sen., Plungės r. | 1A1m | 96,64;12/22 dalis – 52,71 | 6892-6002-3031 | 1382,06 | 1382,06 |
| 2. | 1/3 dalis pastato-viralinės su rūsiu, esančių Babrungo g. 29, Babrungo k., Babrungo sen., Plungės r. | 2I1p | 22,90;1/3 dalis – 7,63 | 6892-6002-3020 | 256,67 | 253,91 |
| 3. | Pastatas – ūkinis, esantis Babrungo g. 29, Babrungo k., Babrungo sen., Plungės r. | 3I1p | 41,40 | 6892-6002-3042 | 788,00 | 779,00 |
| 4. | Pastatas – ūkinis, esantis Babrungo g. 29, Babrungo k., Babrungo sen., Plungės r. | 4I1ž | 50,40 | 6892-6002-3053 | 197,00 | 170,72 |
| 5. | Pastatas – malkinė, esantis Babrungo g. 29, Babrungo k., Babrungo sen., Plungės r. | 6I1ž | 37,10 | 6892-6002-3075 | 107,00 | 100,10 |
| 6. | 12/22 dalių Kitų inžinerinių statinių – kiemo statinių, esančių Babrungo g. 29, Babrungo k., Babrungo sen., Plungės r. | - | - | 6892-6002-3086 | 33,82 | 33,82 |
| 7. | 1/3 žemės sklypo, esančio Babrungo g. 29, Babrungo k., Babrungo sen., Plungės r. |  | 0,2825 ha;1/3 dalis – 0,0942 ha | 6810-0005-0036 | 927,00 | - |

\_\_\_\_\_\_\_\_\_\_\_\_\_\_\_\_\_\_\_\_\_

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL SAVIVALDYBĖS NEKILNOJAMOJO TURTO PRIPAŽINIMO NETINKAMU (NEGALIMU) NAUDOTI IR SIŪLYMO JĮ PARDUOTI“**

2019-10-22

Plungė

**Parengto sprendimo projekto tikslas.** Plungės rajono savivaldybės tarybos sprendimo projektas teikiamas, siekiant pripažinti netinkamu (negalimu) naudoti Plungės rajono savivaldybei nuosavybei priklausantį nekilnojamąjį turtą su priklausiniais ir siūlyti jį parduoti.

**Teisės akto projekto esmė**, **rengimo priežastys ir motyvai.** Plungės rajono savivaldybei nuosavybės teise priklauso dalis gyvenamojo namo su priklausiniais, kurie yra išvardyti sprendimo projekto priede. Savivaldybei nuosavybės teise priklausanti gyvenamojo namo dalis su priklausiniais yra fiziškai nusidėvėję, neatitinkantys higienos normų reikalavimų apgyvendinti, taip pat neatitinka socialinio būsto statuso. Gyvenamojo namo fizinis nusidėvėjimas yra daugiau kaip 60 proc. Šiuo metu gyvenamojo namo dalis yra atlaisvinta, priklausiniai yra labai prastos labai būklės. 12/22 gyvenamojo namo dalių priklauso Savivaldybei, o kitos 5/11 dalys priklauso privačiam asmeniui. Todėl, vykdant Civilinio kodekso 4.79 straipsnio 1 dalį „*Bendraturčiai turi pirmenybės teisę pirkti bendrąja nuosavybe esančią parduodamą dalį ta kaina, kuria ji parduodama, ir kitomis tomis pačiomis sąlygomis, išskyrus atvejus, kai parduodama iš viešųjų varžytynių*“, bus pasiūlyta bendraturčiui pasinaudoti pirmenybės teise pirkti Savivaldybės dalį. Plungės rajono savivaldybės administracijos direktoriaus sudaryta komisija apžiūrėjo sprendimo projekte išvardytus objektus ir pasiūlė juos pripažinti netinkamais (negalimais) naudoti.

**Dabartinis sprendimo projekte aptariamų klausimų reguliavimas.**

**Laukiami rezultatai.** Priėmus sprendimą, objektai bus siūlomi parduoti, vykdant CK 4.79 str. 1 dalį, arba įtraukti į Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašą.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas*  |
| *Finansams* | *Bus gauta lėšų* | *Nenumatomas* |
| *Socialinei aplinkai* | *Nenumatomas*  | *Nenumatomas* |
| *Viešajam administravimui* | *Nenumatomas*  | *Nenumatomas* |
| *Teisinei sistemai* | *Nenumatomas* | *Nenumatomas*  |
| *Kriminogeninei situacijai* | *Nenumatomas*  | *Nenumatomas*  |
| *Aplinkai* | *Nenumatomas*  | *Nenumatomas*  |
| *Administracinei naštai* | *Nenumatomas*  | *Nenumatomas*  |
| *Regiono plėtrai* | *Nenumatomas*  | *Nenumatomas*  |
| *Kitoms sritims, asmenims ar jų grupėms* | *Nenumatomas*  | *Nenumatomas*  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Turto skyriaus vyr. specialistė Neringa Žilienė